220 दिन में घर की छतों पर लग जाएगा सोलर बिजली सिस्टम
अपनेघर, दुकान या फैक्टरी आदि की छत पर सोलर सिस्टम का मिनी बिजली घर बनवाने की इच्छा रखने वालों के लिए अच्छी खबर है। सोलर सिस्टम को प्रभावी बनाने के लिए बिजली निगम ने अपने अधिकारियों की जिम्मेदारी समय सीमा तय की है। इसके बाद अब 220 से 230 दिनों के बीच में सोलर सिस्टम आपके घर में इंस्टाल हो जाएगा। वहीं उससे बिजली लेने के साथ-साथ निगम को बिजली बेचने वाले बन जाएंगे।
हरियाणा विद्युत नियामक आयोग ने पिछले साल नवंबर में एक आदेश जारी कर प्रदेश भर में रूफटॉप सोलर ग्रिड सिस्टम को बढ़ावा देने को लेकर को कहा था। इसे लेकर प्रशासनिक अधिकारियों बिजली निगम को निर्देश दिए थे। इसके लेकर सितंबर 2015 तक ज्यादा से ज्यादा संस्थानों में सोलर ग्रिड सिस्टम लगाने बारे कहा गया था, लेकिन इस पर काम नहीं हो पाया।
माना जा रहा है कि प्रशासनिक अधिकारी बिजली निगम के अधिकारी सोलर सिस्टम को लगाने को लेकर प्रक्रिया को समझ ही नहीं पाए, जिसके चलते वह लोगों को समझा नहीं पाए। ऐसे में सोलर सिस्टम लगाने का अभियान ठंडा रह गया। इस सबको देखते हुए अब बिजली निगम ने इस अभियान को सिस्टम से चलाने को लेकर प्रक्रिया शुरू की है। इस अभियान को लेकर बिजली निगम ने जेई से लेकर एसडीओ, एक्सईएन तक की जिम्मेदारी तय करते हुए समय सीमा की पाबंदी लगा दी है। अब अफसर सिस्टम के तहत काम करते हुए सोलर ग्रिड का आवेदन आने के बाद देरी या लापरवाही नहीं कर पाएंगे। बिजली निगम के इस नए आदेश के बाद तय दिनों में सोलर प्लांट लग जाएगा। काम करने लगेगा।
इस योजना के तहत सोलर ग्रिड सिस्टम लगाने को लेकर सरकार की ओर से 30 प्रतिशत तक की सबसिडी दी जाएगी। एक किलोवाट का सिस्टम लगाने पर करीब एक से सवा लाख रुपये खर्च होगे। 5 किलोवाट का प्लांट लगाते हैं तो बिना बैटरी वाले सिस्टम पर 5 लाख रुपये बैटरी वाले सिस्टम पर साढ़े 7 लाख रुपये खर्च होंगे।
सामान्य मौसम में 5 किलोवाट के सिस्टम से एक दिन में 30 यूनिट बिजली बनेगी। कम बिजली प्रयोग करने वालों को फायदा होगा कि वह बकाया बिजली निगम को बेच सकेंगे। बिजली निगम में आवेदन के दौरान केवल एक हजार रुपये फीस जमा करानी होगी। उसके बाद बिजली निगम प्रक्रिया के हिसाब से आगे कार्रवाई चलाएगा।
फतेहाबाद। कुछ ऐसा होगा सोलर ग्रिड सिस्टम।
ये है समय सीमा
साइटवेरीफिकेशन आवेदन मंजूरी के बाद 15 दिन में
इंस्टाल करने की मंजूरी आवेदन आने के बाद 15 दिन में
बिजली निगम के साथ एग्रीमेंट सिस्टम इंस्टाल होने के बाद 30 दिन में
पावर प्लांट इंस्टालेशन अप्रूवल के बाद 180 दिन के अंदर
इंस्टालिंग की चेकिंग कंपीटिशन रिपोर्ट के बाद 7 दिन में
सोलर सिस्टम से सप्लाई मीटर लगाने को लेकर आवेदक को सूचना 15 दिन के अंदर
मीटर की टेस्टिंग एंड सीलिंग मीटर की रसीद मिलने के 7 दिन के अंदर
मीटर इंस्टालेशन मीटर आने के15 दिन के अंदर
^वर्तमान समय में जिस तरीके से ज्यादा से ज्यादा बिजली बनाई जा सके, उतना बेहतर है। लोगों को सोलर सिस्टम के प्रति जागरूक होना होगा। इसके चलते बिजली निगम ने सोलर सिस्टम लगाने को लेकर समय सीमा तय की है ताकि ज्यादा से ज्यादा सोलर सिस्टम लगाए जा सकें।’’ एसएससांगवान, एक्सईएन, बिजली निगम, फतेहाबाद।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hne_Deva hin_Deva